

**การแข่งขันประกวดร้องเพลงไทยลูกทุ่ง ประเภทเพลงช้า**

**เนื่องในงานชัยเกษมวิชาการ ๖๒ ประจำปีการศึกษา พ.ศ.๒๕๖๒**

**ณ โรงเรียนชัยเกษมวิทยา จังหวัดประจวบคีรีขันธ์**

**วันอังคาร ที่ ๑๑ เดือนกุมภาพันธ์ พ.ศ. ๒๕๖๓**

.............................................................................

**๑.คุณสมบัติของผู้เข้าแข่งขัน**

๑.๑ ผู้สมัครเข้าแข่งขันต้องเป็นนักเรียน ระดับประถมศึกษาและมัธยมศึกษาตอนต้น

๑.๒ ผู้สมัครเข้าแข่งขัน ชายหรือหญิง ตั้งแต่ระดับประถมศึกษาปีที่ ๔ – ๖ และระดับมัธยมศึกษาตอนต้น ชั้น ม.๑- ม.๓

**๒.กำหนดการแข่งขัน ณ หอประชุม โรงเรียนชัยเกษมวิทยา** ในวันที่ ๑๑ กุมภาพันธ์ ๒๕๖๓

**๓.กติกาการแข่งขัน**
 ๓.๑ แต่งกายด้วยชุดนักเรียน
 ๓.๒ ผู้สมัครเข้าแข่งขันร้องเพลงต้องรายงานตัว และรับหมายเลขประจำตัว ณ เวทีการประกวดก่อนเวลาทำการแข่งขัน
 ๓.๓ ผู้เข้าประกวดเลือกบทเพลงไทยลูกทุ่งที่ใช้ในการประกวด ๑ บทเพลง

 ๓.๔ ผู้เข้าประกวดเตรียมแผ่นซาวด์เสียงคาราโอเกะเพลงที่ประกวด สำรองมาด้วย ๑ แผ่น

 ๓.๕ ผู้เข้าประกวดต้องแจ้ง ชื่อบทเพลง ที่ใช้ในการประกวดพร้อมใบสมัคร และส่งแผ่นเสียงคาราโอเกะภายใน ๓ กุมภาพันธ์ ๒๕๖๓ **หากมีการเปลี่ยนเพลงที่ใช้ขับร้อง ต้องแจ้งเปลี่ยนแปลง และส่งแผ่นเสียง คาราโอเกะก่อนประกวด เท่านั้น** **หากส่งไม่ทันภายในวันดังกล่าว ให้ร้องเพลงเดิม**

๓.๖ ในกรณีผู้เข้าแข่งขันไม่ได้ส่งแผ่น คาราโอเกะ มาทางฝ่ายจัดก่อนตามกำหนด พบว่าพึ่งนำมาในวันแข่งขัน แล้วแผ่น เล่นไม่ได้ หรือมีปัญหา ในทุกกรณี ทางฝ่ายจัดงาน ( โรงเรียนชัยเกษมวิทยา และผู้ควบคุมกิจกรรมนี้ จะไม่รับผิดชอบใดๆทั้งสิ้น ) ขอให้ครูผู้ควบคุมแก้ไขเอง หากแก้ไขไม่ได้ จะตัดสิทธิ์ผู้แข่งขันโรงเรียนนั้นๆออกทันที

 ๓.๗ ในกรณีที่ผู้ขับร้อง ขึ้นท่อนเพลงไม่ทัน หรือเหตุการณ์อื่นๆที่เกิดจากการผิดพลาดของผู้ขับร้องเอง ให้สิทธิ์ผู้ขับร้อง ร้องใหม่ได้ ๑ ครั้ง

 ๓.๘ ในขณะที่กำลังขับร้องหากเกินเหตุที่สุดวิสัย เช่น ไฟดับ หรือคอมฯ เกิน error เป็นต้น ซึ่งเหตุการณ์ดังกล่าว ไม่ได้เกิดจากผู้เข้าประกวด ให้สิทธิ์ผู้เข้าประกวด ร้องใหม่ได้ ๑ ครั้ง

 ๓.๙.ในกรณีสงสัยหรือขอความช่วยเหลือ ให้นักเรียนหรือครูผู้ฝึกสอน ติดต่อครูผู้ควบคุมกิจกรรมดังกล่าวเพื่อปรึกษาหารือแก้ไขปัญหาและจบปัญหาทุกกรณี ณ เวลานั้น โดยยึดการตัดสินของคณะกรรมการทุกท่าน

 ๓.๑๐ สมัครได้ไม่เกิน ๑ คน / ๑ โรงเรียน ให้สำเนาเอกสารใบสมัครได้

๓.๑๑ อายุของผู้แข่งขันต้องอยู่ช่วงชั้นที่ส่งเข้าประกวด **ห้ามเกิน** หากทราบภายหลัง ขอตัดสิทธิ์
การประกวด

๓.๑๒ การตัดสินของกรรมการถือเป็นที่สุด

**๔. เกณฑ์การให้คะแนน ๑๐๐ คะแนน
 ๔.๑**. ความถูกต้องของอักขระ เนื้อร้อง ๒๐ คะแนน
 ๔.๒. ความถูกต้องของจังหวะ ทำนอง ๒๐ คะแนน
 ๔.๓. ความไพเราะและคุณภาพเสียงร้อง ๓๐ คะแนน
 ๔.๔. ลีลาการแสดงออกที่สอดคล้องกับเนื้อร้อง ๒๐ คะแนน
 ๔.๕ ความยากง่ายของบทเพลง ๑๐ คะแนน
  **รวมคะแนน ๑๐๐ คะแนน
๕. รางวัล ประกาศผลการแข่งขันและมอบรางวัลในวันแข่งขัน มี ๒ ระดับ ได้แก่ ระดับประถมศึกษา และมัธยมศึกษาตอนต้น** ดังนี้
 ๕.๑ รางวัลชนะเลิศ เงินรางวัล ๑,๐๐๐ บาท พร้อมเกียรติบัตร
 ๕.๒ รางวัลรองชนะเลิศอันดับ ๑ เงินรางวัล ๘๐๐ บาท พร้อมเกียรติบัตร
 ๕.๓ รางวัลรองชนะเลิศอันดับ ๒ เงินรางวัล ๕๐๐ บาท พร้อมเกียรติบัตร

**๖.หมดเขตรับสมัคร** วันที่ ๓๑ มกราคม ๒๕๖๓

…………………………………………………………………………………………..

**หมายเหตุ ติดต่อสอบถาม** รายละเอียดเพิ่มเติมได้ที่
โรงเรียนชัยเกษมวิทยา จังหวัดประจวบคีรีขันธ์ โทรศัพท์ ๐๘๖ ๔๗๘ ๖๕๒๓ หรือ ที่ ครูเปรมรัศมี อ่างหิน โทร.๐๘๐-๓๖๔-๔๑๙๕